paragraph_text: Na albumu, uz nju se nalazi i skrivena pjesma "Arto", u kojoj je sastav surađivao s armenskim glazbenikom Artom Tunçboyacıyanom. Snimljen je i videospot koji su režirali Shavo Odadjian, basist sastava te David Slade. Glavni lik videospota je dječak neobična izgleda, koji nakošenim bademastim očima i malim ustima podsjeća na izvanzemaljca. Iako nije potpuno jasno značenje pjesme, njeni stihovi, te dječak u spotu koji se svojim izgledom potpuno razlikuje od drugih, sugeriraju da govori o gubljenju vlastitog identiteta, te postajanju sličnim drugim ljudima.